**Acord de utilizare a datelor personale**

Universitatea de Vest din Timișoara, cu sediul în Timișoara, Bulevardul Vasile Pârvan, Nr.4, județul Timiș, cod fiscal nr. 4250670, reprezentată legal prin Prof. univ. dr. Marilen Gabriel Pirtea, având funcția de Rector, în calitate de beneficiar al proiectului “EDUCAȚIE PENTRU VIITORUL TĂU ACADEMIC”, ID 322431, prelucrează datele cu caracter personal furnizate de persoanele din grupul țintă al proiectului.

Semnatarii convin de comun acord să ia toate măsurile rezonabile necesare pentru a preveni dezvăluirea unor informații pe care le primesc unul de la altul sau pe care le pot obține în alte modalități pe timpul desfășurării proiectului.

La semnarea prezentului Acord, semnatarii iau cunoștință despre prelucrarea datelor cu caracter personal și își exprimă consimțământul în mod liber, expres și neechivoc cu privire la astfel de prelucrări pentru îndeplinirea obligațiilor legale, în conformitate cu prevederile Regulamentului UE 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE (Regulamentul general privind protecția datelor).

Pe viitor, datele cu privire la informații personale (nume și prenume, cod numeric personal, adresă, telefon, e-mail, gen, naționalitate, vârsta, loc de reședință), datele cu privire la nivelul de instruire, datele cu privire la statutul pe piața muncii precum și datele cu privire la apartenența la un grup țintă ne permit sa vă ținem la curent cu activitatea noastră.

Partenerii și/sau colaboratorii Universității pot prelucra adresa dumneavoastră instituțională de e-mail în vederea comunicării, ca urmare a participării la evenimentele organizate de aceștia.

Universitatea de Vest din Timișoara, vă asigură de păstrarea confidențialității datelor dumneavoastră, conform prevederilor Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date și de abrogare a Directivei 95/46/CE (Regulamentul general privind protecția datelor), fiind înscrisă în registrul de evidență a prelucrărilor de date cu caracter personal sub nr. 16364.

|  |
| --- |
|   |

 În cazul în care nu doriți colectarea și utilizarea datelor solicitate bifați NU

Acest lucru atrage după sine neincluderea în cadrul activităților proiectului pentru care se realizează prezentele operațiuni.

Conform Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), beneficiați de următoarele drepturi:

* dreptul de acces;
* dreptul de rectificare sau ștergere a datelor cu caracter personal;
* dreptul de a solicita restricționarea prelucrării datelor cu caracter personal;
* dreptul de portabilitate a datelor;
* dreptul de a se opune prelucrării datelor cu caracter personal care o privesc;
* dreptul de a se adresa justiției și Autorității Naționale de Supraveghere a Prelucrării Datelor cu Caracter Personal;
* dreptul de a nu face obiectul unui proces decizional automatizat (crearea de profiluri).

Pentru exercitarea acestor drepturi, vă puteți adresa cu o cerere scrisă, datată și semnată către Universitatea de Vest din Timișoara la adresa de e-mail. eva.project@e-uvt.ro.

Datele cu caracter personal supuse prelucrării vor fi păstrate de către Universitatea de Vest din Timișoara pe toată perioada de derulare a Proiectului Educație pentru viitorul tău academic, ID 322431 și până la expirarea perioadei prevăzute de lege pentru păstrarea și arhivarea documentelor întocmite în cadrul acestui proiect.

Datele dumneavoastră vor fi dezvăluite autorităților implicate în coordonarea, raportarea, monitorizarea și verificarea proiectului Educație pentru viitorul tău academic, ID 322431.

Datele dumneavoastră nu vor fi transferate în străinătate.

Numele și prenumele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data \_\_\_\_\_\_\_\_\_\_\_\_\_\_\_\_\_\_\_\_\_\_

Semnătură \_\_\_\_\_\_\_\_\_\_\_\_\_\_\_\_\_\_\_\_